תחנת הרכבת תל אביב – השלום

תחנת הרכבת תל אביב – השלום היא תחנת נוסעים של רכבת ישראל הממוקמת בעיר תל אביב-יפו במרכז נתיבי איילון על מסילת איילון בסמוך למגדלי עזריאלי ודרך השלום בקילומטר 94.563 של הקו הראשי של רכבת ישראל. מיקומה במרכז העיר וסמיכותה למחנה הקריה, למגדלי עזריאלי ולמספר מגדלי משרדים נוספים הביאו לכך שהיא התחנה המובילה בארץ בהיקף הנוסעים העוברים בה. התחנה מחוברת לקניון עזריאלי דרך גשר העובר מעל הכביש. שער היציאה הראשי של התחנה נמצא על "גשר חיים לנדאו". 
בשנת 2025 עברו בתחנה 17.2 מיליון נוסעים והיא התחנה הפעילה ביותר של רכבת ישראל (עם מספר הנוסעים הגדול ביותר)
.

היסטוריה
התחנה נבנתה בשנים 1994–1996 ותוכננה על ידי דן איתן וערי גושן אדריכלים בע"מ בסגנון פוסט מודרני. עיצובה היה חדשני בזמנו בישראל בזכות המבנה הקל הכולל בתוכו אלמנטים תלויים ומסבכים רבים. עם פתיחתה היו בתחנה שני רציפי צד משני צידי המסילה הכפולה.

בשנת 2001 הוחלט על הוספת מסילה נוספת בקו ולכן נוצר צורך להוסיף רציף נוסף בתחנה. עבודות ההרחבה כללו את הסטת התעלה בה זורם נחל איילון מזרחה כך שחלקה עובר מתחת לנתיבים המזרחיים של נתיבי איילון ועל ידי כך התפנה מקום להרחיב את רציף הצד המזרחי ולהעביר את המסילה החדשה בצמוד אליו. הרציף השלישי והמסילה השלישית נפתחו ב-2 בספטמבר 2006, זאת לאחר מספר דחיות.

בסוף שנת 2005 זכתה חברת אשר גרין במכרז לשיפוץ התחנה בהיקף כ-10 מיליון שקלים. עיקר השיפוץ מתמקד בהפחתת מטרד הרעש הנובע מהימצאות התחנה בסמוך למסלולי הכביש המהיר.

בשנת 2016 פרסם המשרד להגנת הסביבה תוצאות חריגות של זיהום אוויר בשטח התחנה, בשל סמיכותה לנתיבי איילון והעדר אוורור בשטחה.

החל משנת 2016 נעשו בתחנה עבודות להרחבתה, בדרך של בניית טרמינל נוסף מדרום לטרמינל הקיים. התחנה נפתחה ב-22 בפברואר 2021.

ברציפי התחנה נמדד זיהום אוויר גבוה ולכן במסגרת העבודות מבצעת התקנת מפוחים במטרה לשפר את זרימת האוויר בתחנה. כלל העבודות הסתיימו ברבעון השני של שנת 2021.

ביוני 2020 החל לפעול בתחנה קו נוסעים חשמלי ראשון לירושלים.

מבנה התחנה
התחנה מורכבת משני מסופים, מסוף ראשון המחובר לקניון עזריאלי אשר ניתן לגישה מעברו הצפוני של דרך השלום, מסוף שני מעברו הדרומי של דרך השלום נפתח בשנת 2021.

בתחנה שלושה רציפי נוסעים, רציף צד אחד ואי רציפים. הרחבת נוספת של התחנה ללא פגיעה בשטח הכביש נחשבת בעייתית בשל המרחק הקטן יחסית שבין שני מסלולי הכביש ביניהם שוכנת התחנה וחוסר האפשרות לצמצם עוד את תעלת האיילון.

ברציף 1 נוסעות כל הרכבות (למעט הרכבות בקו השרון להרצליה) לכיוון צפון.

ברציף 2 נוסעות כל הרכבות (למעט הרכבות בקו בני דרום לאשקלון) לכיוון דרום, בית שמש ומודיעין.

ברציף 3 נוסעות הרכבות שבקו הרצליה-אופקים דרך טבעת השרון.

הרציפים בתחנה הם באורך של כ-290 מטר.

בתחנה זו הותקנה מערכת הזנה חשמלית עילית על ידי חברת SEMI הספרדית ב-2019. המערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

מרכז|200px|תרשים התחנה

גלריה

שירות רכבות בתחנה
בתחנה עוצרות כל הרכבות בקווים נהריה - באר שבע מרכז, כרמיאל - באר שבע מרכז, בנימינה - רחובות - אשקלון, הרצליה - ראש העין צפון - ראשון לציון משה דיין - אשקלון - אופקים, נתניה - בית שמש, נהריה - מודיעין מרכז והרצליה - ירושלים יצחק נבון.

קווי אוטובוס העוברים בתחנה
סימני מקרא:
♿️ - אוטובוס נגיש
🌙 - קו לילה

+קומפעילמסלולהערות נוספות8דןאוניברסיטה - לוי אשכול - דיזנגוף - דיזנגוף סנטר - רכבת השלום - יד אליהו - דרך משה דיין - נווה אליעזר - מסוף הטייסים♿23כרמלית - שינקין - רכבת השלום - דרך השלום - גבעתיים, בית הוורד - קניון גבעתיים - שכונת ארלוזורוב♿36מטרופוליןרידינג - אבן גבירול - עיריית תל אביב - רכבת השלום - דרך משה דיין - דרך הטייסים - מסוף הטייסים - מחלף מסובים - אור יהודה, שיכון ממשלתי - קריית גיורא - מסוף אור יהודה♿56רידינג - אבן גבירול - עיריית תל אביב - רכבת השלום - דרך השלום - גבעתיים, דרך השלום - רמת גן, מסוף אלוף שדה - אוניברסיטת בר-אילן - קריית אונו, ספורטק - קיראון - סביון - יהוד, רמז - דרך העצמאות - מסוף יהוד♿62דןרידינג - הירקון - גורדון - דיזנגוף - דיזנגוף סנטר - רכבת השלום - גבעתיים, כצנלסון - דרך בן-גוריון - רמת גן, מסוף אלוף שדה♿64אלקטרה-אפיקיםכרמלית - שדרות רוטשילד - רכבת השלום - גבעתיים, דרך השלום - רמת גן, מסוף אלוף שדה - אוניברסיטת בר-אילן - פתח תקווה, כפר גנים ג - עין גנים - הדר גנים-עמישב♿91מטרופוליןמסוף הטייסים - דרך משה דיין - רכבת השלום - דרך בגין - רכבת מרכז - דרך נמיר - מכללת לוינסקי - מחלף גלילות - הרצליה, קניון ארנה - מרינה115רידינג - הירקון - גורדון - דיזנגוף סנטר - רכבת השלום - יד אליהו - רמת גן, אלוף שדה - מחלף בר-אילן - קריית אונו♿116דןאוניברסיטה - רמת אביב - דרך נמיר - דרך בגין - רכבת השלום - דרך השלום - גבעתיים, דרך השלום - רמת גן, אלוף שדה - מסוף אלוף שדה - אוניברסיטת בר-אילן - קריית אונו, פסגות אונו - דרך לוי אשכול - קיראון - מסוף קריית אונו♿200אגדראשון לציון, חניון חונים נוסעים - רכבת השלום - דרך נמיר/דרך בגין - רמת גן, דרך בגין - דרך אבא הלל - בורסה - תל אביב, דרך בגין - ראשון לציון, חניון חונים נוסעיםסיבובי274קריית עקרון - צומת בילו - רחובות, הרצל - מכון ויצמן - רכבת רחובות - נס ציונה, תחנה מרכזית - ראשון לציון, רכבת ראשונים - הרצל - דרך המכבים - מכון וולקני - צומת בית דגן - אזור, דרך השבעה - צומת חולון - רכבת השלום - דרך בגין - דרך נמיר - אוניברסיטה♿ לכיוון ת"א בלבד278מטרופוליןתחנה מרכזית חדשה - בית הכנסת הגדול - רכבת השלום - דרך השלום - גבעתיים - רמת גן, אלוף שדה - אוניברסיטת בר-אילן - אלעד364אפיקיםמסוף גולדה – שרונה - רכבת השלום – גבעתיים, דרך השלום – רמת גן, אלוף שדה – מסוף אלוף שדה – אוניברסיטת בר-אילן – פתח תקווה, כפר גנים – עין גנים – צומת גנים – אזור תעשייה סגולה - מסוף משה ארנס♿472תחנה מרכזית חדשה - רכבת השלום - דרך השלום - גבעתיים - רמת גן, מסוף אלוף שדה - אוניברסיטת בר-אילן - מחלף שעריה - ראש העין, שבזי - צהל - נווה אפק - פסגות אפק473תחנה מרכזית חדשה - רכבת השלום - דרך השלום - גבעתיים - רמת גן, מסוף אלוף שדה - אוניברסיטת בר-אילן - מחלף שעריה - ראש העין, שבזי - בית עלמין - נווה אפק - פסגות אפק477מסוף 2000 - דרך בגין - רכבת השלום - דרך השלום - גבעתיים - רמת גן, אלוף שדה - אוניברסיטת בר-אילן - ראש העין, מצפה אפק - פסגות אפק478מסוף 2000 - דרך בגין - רכבת השלום - דרך השלום - גבעתיים - רמת גן, אלוף שדה - אוניברסיטת בר-אילן - ראש העין, פארק תעשייה אפק599אפיקיםרידינג - בן יהודה - שוק הכרמל - רכבת השלום - גבעתיים, דרך השלום - רמת גן, אלוף שדה - מסוף אלוף שדה - אוניברסיטת בר-אילן - פתח תקווה, כפר גנים ג - בית ספר מרחביה - צומת סירקין - הדר גנים-עמישב♿🌙710נעים בסופ"שחוף תל ברוך - רמת אביב - אוניברסיטה - בן יהודה - אבן גבירול - רכבת השלום - דרך משה דיין - רמת גן, אלוף שדה - קריית אונו, פסגת אונופעיל בסופ"ש

תכנון עתידי
במסגרת התוכנית להקמת מסילה רביעית באיילון (תת"ל 33) מתוכננת הוספת רציף רביעי לתחנה, על שטח תעלת האיילון.

קישורים חיצוניים

 התחנה באתר רכבת ישראל
 שעות פתיחה
 התחנה באתר דן 
 גלריית תמונות של התחנה



הערות שוליים

קטגוריה:הקריה: תחבורה
תל אביב השלום
השלום